Diari Oficial de la Generalitat Valenciana


Sumari del DOGV 8467, del 18-01-2019 (2019/8)

Informació pública de l'aprovació definitiva dels projectes que integren el Programa d'actuació aïllada (PPA) illes E-D Benieto.
--------------------------------------------------------------------------------------------------------------------------------

### Dades del document

Número de DOGV
:   8467

Data del DOGV
:   18-01-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/8


Data del document
:   04-01-2019

Organisme emissor
:   Ajuntament de Gandia

Tipus de document
:   Anunci

Descriptors 

:   * Gandia
    * pla d'urbanisme
    * administració local

Informació pública de l'aprovació definitiva dels projectes que integren el Programa d'actuació aïllada (PPA) illes E-D Benieto. [2019/8]  
El Ple de l'Ajuntament, en sessió de 22 de novembre de 2018, ha adoptat l'acord següent:  
«4.5. Aprovació definitiva dels projectes que integren el Programa d'actuació aïllada (PAA) illes E-D Benieto (PP-838, exp. 8242/2017)  
  
La secretària general del Ple dona compte del dictamen emés per la Comissió del Ple d'Urbanisme, Medi Ambient i Serveis Urbans, en sessió celebrada el 16 de novembre de 2018:  
«Es dona compte de la proposta presentada pel coordinador general d'Urbanisme i Habitatge, de data 13 de novembre de 2018, en relació amb l'assumpte de referència i del tenor literal següent:  
Antecedents  
1. L'objecte del programa d'actuació aïllada (PAA) és dur a terme la reordenació de les illes D i E del sector Benieto - Ciutat del Transport, aprovada mitjançant la 74a modificació puntual de l'ordenació detallada del pla general (74a mod. PG), per la qual es trasllada el vial existent entre les illes B i E junt al vial per a vianants que hi ha entre les illes D i E, sense alterar les edificabilitats anteriors. Modificació aprovada pel Ple de l'Ajuntament en sessió celebrada el 3 de novembre de 2016 i publicada en el Butlletí Oficial de la Província de València, número 232, d'1 de desembre de 2016.  
  
2. La Junta de Govern de la Ciutat de Gandia, en sessió celebrada el 16 de juliol de 2018 admet els documents que integren el Programa d'actuació aïllada illes E-D del sector Benieto - Ciutat del Transport, presentats per la mercantil Tecnorango, SL, amb CIF S90060517, i domicili al camí de la Font, 3, de 46410 Vilallonga, que són:  
  
- Alternativa tècnica integrada per memòria, projecte d'urbanització i projecte de reparcel·lació.  
- Proposició juridicoeconòmica, que inclou proposta de conveni urbanístic i estudi de viabilitat i sostenibilitat econòmica.  
3. El Ple de l'Ajuntament, en sessió ordinària celebrada el 24 de juliol de 2018, acorda la gestió directa pels propietaris del Programa d'actuació aïllada illes E-D Benieto, i sotmetre els documents que integren el programa d'actuació aïllada a informació pública per termini de 45 dies, exclusivament a l'efecte d'al·legacions, advertint-se que no pertoca la presentació d'alternatives tècniques ni proposicions juridicoeconòmiques en competència, per mitjà d'anuncis publicats en el diari Levante (02.08.2018); en el Diari Oficial de la Generalitat Valenciana número 8363, de 17 d'agost de 2018; en el tauler d'anuncis de la web (del 31 de juliol al 22 d'octubre de 2018), i notificació individualitzada als interessats.  
4. Així mateix, s'ha notificat i traslladat a les companyies subministradores de serveis urbanístics i departaments municipals segons el detall següent:  
  
L'intendent de la policia local Informa:  
1. L'habilitació de dues places d'aparcament per a persones amb mobilitat reduïda que es pot preveure al plànol que s'aporta en la documentació del projecte, estaran ubicades en l'espai destinat a l'aparcament en cordó, que segons la memòria disposarà d'un ample de 3,00 metres, espai suficient per a permetre la pujada i baixada de persones amb cadira de rodes, fora de la zona de trànsit.  
Cal tenir en compte que l'espai destinat a aparcament de persones amb mobilitat reduïda ha de ser pintat de color blau, en tota la seua superfície, delimitada amb banda groga en tot el seu perímetre, tret de la zona de vorada. Així mateix es pintarà el logo, que serà el mateix que inclou el senyal ref. SV-15 amb color blanc.  
Per tal de normalitzar l'espai d'aparcament, s'ubicarà de forma anterior i en el mateix límit que el de la primera plaça, en el sentit de la marxa, un pal de subjecció de senyalització vertical, de 3 metres d'alçada, i senyal normalitzat retroreflectant ref. SV-15.  
2. Els espais destinats a aparcament, tant en cordó com en bateria, requeriran la senyalització vertical pertinent a l'inici del vial, amb la següent:  
- Cordó S-17 amb la inscripció «Cordó»  
- Bateria S-17 amb la inscripció «Bateria»  
3. Pel que respecta a la revolta de 90º que uneix la corona exterior de la macroredona central del Polígon de Benieto amb el nou vial, es fa necessària la prohibició de l'aparcament als dos costats, des de 15 metres abans de la revolta, per tal de facilitar la maniobra de gir als vehicles pesats, que quedaria dificultada si aparcaren vehicles en aquests espais.  
La senyalització necessària per a dur a terme aquesta restricció amb l'aparcament seria la següent:  
- Horitzontal.  
- Marques grogues en zig-zag, des de 15 metres abans de la revolta i fins al pas de vianants del nou vial.  
- Vertical.  
- Senyal col·locat sobre pal de 3 metres, ref. R-307, ubicat un a cada costat del vial, i a l'inici de la zona restringida.  
Mentre que Iberdrola manifesta que:  
«En relació amb l'acord pres per aqueix ajuntament en el Ple del passat 24 de juliol, en el qual acordaven sotmetre a informació pública el Programa d'actuació aïllada de les illes E-D Benieto, els informem que es troba en tràmit l'expedient per a la modificació de les instal·lacions elèctriques afectades per la urbanització, sol·licitat per la mercantil Tecnorango, SLU, el 13 de març de 2017.»  
Les altres companyies i departaments municipals consultats no han presentat cap informe.  
5. Així mateix consten en l'expedient els informes següents:  
- Informe dels Serveis Tècnics de l'Àrea d'Urbanisme de l'Ajuntament de Gandia, segons el qual la documentació aportada per la mercantil s'ajusta a la legislació vigent i és suficient per a iniciar la tramitació urbanística de l'expedient.  
- Informe de la secretària municipal i la lletrada de l'Assessoria municipal relatiu a la legislació d'aplicació, òrgan competent i el procediment a seguir en la tramitació de l'expedient.  
- Informe del cap del Servei de Coordinació i Supervisió de Projectes, en el qual es fa constar que es tracta d'un projecte d'obra completa que reuneix els requisits exigits en la Llei 9/2017, de 8 de novembre, de contractes del sector públic, en relació als aspectes que s'han de verificar en l'informe de supervisió de projectes segons la citada llei.  
  
6. Consta en el projecte el certificat registral de domini i càrregues de les finques incloses en l'àmbit del programa, amb anotació marginal d'inici de procediment expedida el 20 de març de 2018 (pàgines 41-45 del C.2018-1211).  
Durant el tràmit d'informació pública no s'ha presentat cap al·legació.  
Fonaments jurídics  
- De conformitat amb l'article 108 de la LLlei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana (LOTUP), els programes d'actuació tindran per objecte:  
a) Ordenar el procés de gestió urbanística.  
b) Regular les relacions entre propietaris, urbanitzador i Administració.  
c) Determinar els drets i obligacions dels afectats, amb la delimitació del seu contingut econòmic.  
d) Planificar la cronologia i etapes per al desenvolupament de les obres i actuacions de reparcel·lació.  
I segons l'article 109.4: Els programes d'actuació poden tenir per objecte actuacions aïllades [...] i es regiran pel que disposa el capítol V del títol II del llibre II de la LOTUP, que regula tant la iniciativa per al seu desenvolupament com el seu contingut documental, les formes de gestió i el procediment per a la seua aprovació, i en allò no previst, pel règim establert per als programes d'actuació integrada.  
- Quant a la forma de gestió, els terrenys inclosos a l'àmbit són d'un únic propietari, a excepció del viari que és propietat de l'Ajuntament com a dotacional, per la qual cosa per assimilació amb el que preveu l'article 113.2 de la LOTUP, que estableix que «La gestió urbanística d'un programa d'actuació integrada podrà ser assignada per l'administració actuant als propietaris del sòl de l'àmbit de l'actuació», es considera convenient atribuir a la mercantil Tecnorango, SL, la gestió d'aquest programa.  
- Respecte del projecte de reparcel·lació, aquest s'ajusta al contingut documental establert en l'article 91 de la LOTUP i l'article 5 del Reial decret 1093/1997, de 4 de juliol, pel qual s'aproven les normes complementàries al Reglament per a l'execució de la Llei hipotecària sobre inscripció en el Registre de la propietat d'actes de naturalesa urbanística (RD 1093/1997). I atès que forma part de l'alternativa tècnica es tramitarà conjuntament amb la resta de la documentació de conformitat amb els articles 92 i 168 de la LOTUP.  
- En aplicació de l'article 70 ter de la Llei 7/1985, de 2 d'abril, reguladora de les bases del règim local, l'Ajuntament haurà de tenir a disposició dels ciutadans o ciutadanes que ho sol·liciten còpies completes dels instruments d'ordenació territorial i urbanística vigents en el seu àmbit territorial, dels documents de gestió i dels convenis urbanístics, els quals publicaran per mitjans telemàtics.  
- La tramitació del programa s'ajustarà al que disposa l'article 57 de la LOTUP, procediment per a la tramitació dels plans (i programes) no subjectes al procediment ordinari d'avaluació ambiental i territorial estratègica. Aquest programa d'actuació integrada es desenvolupa a l'empara de la 74a mod. PG, la resolució d'informe ambiental i territorial de la qual es va publicar en el Diari Oficial de la Generalitat Valenciana, número 7847, de 9 d'agost de 2016, i s'hauran de seguir els tràmits següents:  
- Informació pública per un període mínim de 45 dies, sent òrgan competent el Ple de l'Ajuntament a tenor de l'article 123.1.i de la LBRL, per a la qual cosa es requereix el vot favorable de la majoria absoluta del nombre legal de membres del Ple (art. 123.2 de la LBRL), acordada pel Ple de l'Ajuntament, mitjançant:  
- Anunci en el Diari Oficial de la Generalitat Valenciana (DOGV).  
  
- Anunci en un diari no oficial d'àmplia difusió.  
- Anunci en el tauler municipal i en la pàgina web.  
Durant el qual es podran formular al·legacions i observacions.  
Així mateix durant aquest període de 45 dies:  
- Consulta a les administracions públiques afectades.  
- Sol·licitud d'informe preceptiu a les empreses subministradores d'aigua, energia elèctrica, gas, telefonia i telecomunicacions.  
- Suspensió de llicències en l'àmbit de l'actuació de conformitat amb el que disposa l'article 64.3 de la LOTUP.  
- Cas que durant aquesta fase s'introduïsquen canvis substancials, es comunicarà als interessats, amb publicació en el DOGV, i se'ls donarà audiència per un termini de 20 dies.  
- Després del període d'informació pública i resoltes les al·legacions, si és procedent, l'aprovació definitiva correspon igualment al Ple de l'Ajuntament per majoria absoluta del nombre legal de membres del Ple (art. 123.2 de la LBRL).  
- Inscripció en el Registre municipal de programes d'actuació  
- Publicació de la documentació del programa d'actuació en el DOGV.  
Sobre la base dels fets i fonaments jurídics exposats, s'eleva a la consideració de la Comissió del Ple d'Urbanisme, Medi Ambient i Serveis Urbans la següent  
Proposta d'acord  
Primer. Aprovar, sense modificacions, el Programa d'actuació aïllada illes E-D Benieto, presentat per la mercantil Tecnorango, SL, mitjançant el sistema de gestió per propietari únic i excepció licitatòria, tot allò a l'empara del que preveu l'article 114.1 LOTUP, que inclou l'alternativa tècnica integrada per memòria, projecte d'urbanització i projecte de reparcel·lació i la proposició juridicoeconòmica, que inclou proposta de conveni urbanístic i estudi de viabilitat i sostenibilitat econòmica.  
  
Segon. Inscriure aquest programa en el Registre de programes municipal, creat per Acord de la Junta de Govern de la Ciutat de Gandia de 3 de juliol de 2017, mitjançant l'emplenament del model de fitxa establert en el referit acord.  
Tercer. D'acord amb el que estableixen l'article 127.3 i l'article 170.2 de la LOTUP, ordenar la publicació de l'aprovació d'aquest programa en el Diari Oficial de la Generalitat Valenciana, requisit indispensable per a la seua entrada en vigor, una vegada efectuada la inscripció en el Registre municipal de programes.  
Quart. Sol·licitar al promotor de l'actuació que aporte les autoritzacions pertinents derivades de les disposicions de la Llei 4/1998, d'11 de juny, de la Generalitat, del patrimoni cultural valencià, atés que part de l'àmbit de l'actuació es troba dins d'un àrea de protecció arqueològica.  
  
Cinqué. Notificar aquest acord a la mercantil Tecnorango, SL, com a propietària dels terrenys afectats i com a promotora de l'actuació, significant-los que contra aquest acte administratiu, que és definitiu en la via administrativa, es pot interposar:  
a) Recurs de reposició, amb caràcter potestatiu, davant del Ple, de conformitat amb l'article 123 de la Llei 39/2015, d'1 d'octubre, del procediment administratiu comú de les administracions públiques, en el termini d'un mes, comptat des del dia de la notificació.  
b) Recurs contenciós administratiu, de conformitat amb el que disposa l'article 25.1 de la Llei 29/1998, de 13 de juliol, reguladora de la jurisdicció contenciosa administrativa, directament, davant del Jutjat Contenciós Administratiu de la província de València que, per torn de repartiment, li corresponga. El termini per a interposar el recurs és: a) de dos mesos comptats des de la notificació d'aquest acte, si no s'ha interposat el recurs de reposició potestatiu; b) de dos mesos, comptats des del dia en què es notifique la resolució expressa del recurs de reposició; o c) de dos mesos, comptats a partir del transcurs d'un mes des de la interposició del recurs de reposició sense haver-se notificat resolució expressa d'aquest.  
c) Qualsevol altre recurs o acció, que sense perjudici dels indicats, els interessats consideren procedents.  
Sisé. Donar trasllat d'aquest acord als Serveis Econòmics i al Servei de Contractació de l'Ajuntament als efectes oportuns.  
Seté. Tot i que el projecte d'urbanització serà executat per part de l'adjudicatària del Programa en el marc de l'excepció licitatòria de l'article 114.2 LOTUP, per part de l'Ajuntament de Gandia es designarà tècnic competent per a realitzar les funcions de supervisió i control de les obres d'urbanització a realitzar.  
Huité. Sol·licitar, una vegada siga ferm en via administrativa aquest acord, la inscripció del projecte de reparcel·lació aprovat en el Registre de la propietat, així com comunicar-ho a la Direcció General del Cadastre.  
Nové. Facultar, tan àmpliament com siga procedent en dret, el coordinador general d'Urbanisme i Habitatge per a dictar quantes resolucions i realitzar quantes actuacions, tant d'índole jurídica com material, resulten necessàries per a la plena efectivitat i execució d'aquest acord.  
  
De conformitat amb l'article 170 de la LOTUP, s'ha inscrit el Programa d'actuació Benieto en el Registre municipal de programes d'actuacions urbanístiques amb el número 001 d'ordre.  
  
Gandia, 4 de gener de 2019.- El titular accidental de l'òrgan de suport a la JGCG (D 3174, 28.05.2018): Francisco Rius Mestre.